Ceoltóirí Chualann

Banna ceoil traidisiúnta Éireannach ab ea Ceoltóirí Chualann, faoi stiúir Seán Ó Riada, lena n-áirítear go leor de bhunaitheoirí The Chieftains. Tá sé luaite gurb é obair Uí Riada le Ceoltóirí Chualann  a bhí freagrach as úsáid na mbodhrán mar cnaguirlisí sa cheol Ceilteach a athbheochan.

Sa bhliain 1960 bhí Ó Riada ag lorg ceoltóirí le haghaidh an dráma "The Song of the Anvil" le Bryan MacMahon. Glaodh ar Paddy Moloney(a bhí 20 bl. d'aois san am), le bheith  rannpháirteach sa tionscadal, in éineacht lena gcairde Seán Potts ar an bhfeadóg stáin, Sonny Brogan ar an mbosca ceoil agus John Kelly ar an bhfeadóg mhór. Rinne siad cleachtadh seachtainiúil i dteach Uí Riada i bhFaiche na Rás, ar imeall Bhaile Átha Cliath.

I ndiaidh an ratha a bhí acu, smaoinigh Ó Riada ar Cheoltóirí Chualann a bhunú, banna ceoil a bhéas ag tabhairt faoi amhráin thraidisiúnta na hÉireann le foinn tionlacan, máille le rince traidisiúnta agus foinn mhalla, socraithe le hionstraimí: cruitchlár, bodhrán, pianó, fidil, boscaí ceoil, feadóg mhór, píopaí agus feadóga. Samhlaíodh roimhe seo ar cheoil tíre nó ceol rince a shocrú, bhí ra laghad ceann amháin nó dhá thaifead 78rpm déanta roimhe sin, ach ba foinn tíre iad déanta ar bhealach clasaiceach, an-cheolfhoireannthe. Aidhm eile a bhí ag Ó Riada obair an chláirseora dhall agus chumadóra Toirdhealbhach Uí Chearbhalláin a athbheochan. 

Seoladh an banna le linn Fhéile Amharclannaíochta Bhaile Átha Cliath i mí Mheán Fómhair 1960, san Óstán Shelbourne, ag ócáid ​​ar a dtugtar 'Reacaireacht an Riadaigh'. San áireamh sa chlár bhí amhránaithe traidisiúnta, an scríbhneoir Seán Ó Ríordáin agus an file Seán Ó Tuama. I mí na Márta sa bhliain ina dhiaidh sin, thaifead Ó Riada an chéad cheann de sraith de chláir raidió a choinnigh an t-ainm 'Reacaireacht an Riadaigh', agus san áireamh bhí Ceoltóirí Chualann. Go luath tar éis an bhanna a bheith ar an fhód, chuaigh Peadar Mercier agus Seán Keane isteach leo.

Lean Ceoltóirí Chualann  ag seinm go dtí 1969. Le linn na bliana sin thaifead siad dhá albam, 'Ó Riada' agus 'Ó Riada Sa Gaiety'. Scaoileadh an dara ceann den dá albam amach tar éis 1971, nuair a fuair Seán Ó Riada bás.

Rogha dioscliosta
An Poc ar Buile EP: Seán Ó Riada with Seán Ó Sé and Ceoltóirí Chualann GL2
Néilí EP: Seán Ó Riada le Seán Ó Sé agus Ceoltóirí Chualann GL3
Mo Chailín Bán EP: Seán Ó Riada le Seán Ó Sé agus Ceoltóirí Chualann GL5
Reacaireacht an Riadaigh: Gael-Linn CEF 010 (LP, 1961).
The Playboy of the Western World: Gael-Linn CEF 012 (LP, 1962).
Ceol na nUasal: Gael-Linn CEF 015 (LP, 1967).
ding dong: Gael-Linn CEF 016 (LP, 1967).
An Poc ar Buile (singil): Seán Ó Riada le Seán Ó Sé agus Ceoltóirí Chualann CES 011
Do Bhí Bean Uasal: Seán Ó Riada le Seán Ó Sé agus Ceoltóirí Chualann CES 012
  Ó Riada sa Gaiety le Seán Ó Sé agus Ceoltóirí Chualann : (LP, 1971); ar fáil faoi láthair mar Gael-Linn ORIADACD01 .
Ó Riada's Farewell: Claddagh Records CC 12 (LP, 1972).
Port na bPúcaí (Ó Riada leis féin, ach le hábhair traidisiúnta, taifeadtaí nár scaoileadh amach roimhe.): Gael-Linn ORIADACD07  (CD, 2014)

Grúpaí ceoil tíre na hÉireann
Grúpaí ceoil ó Bhaile Átha Cliath (cathair)